
[bookmark: _Hlk214038076]REFERIRE LA PIESA ,,Romeo și Julieta la Mizil”

Privind pe Leonida, mi se pare,
Un alt motiv s-afirm, nici că e cazul:
Petrol el șterpelea din felinare,
Ca peste zi să... ,,nu se ardă gazul”.

Mai rar să vezi așa un caz,
Momentul bun să nu-l rateze,
Când umbra și-a văzut-o-n iaz,
El a sărit să și-o salveze.

Cu poezia n-o compar
Că nu-i prea vastă, vasăzică,
Dar e ca buturuga mică
Ce poate răsturna un car.


INSTANTANEU MEDICAL

Pastile ia mai vechiul pacient,
Respectă zilnic regulile toate,
Abuzuri nu mai face, e atent...
Și-ar da și viața pentru sănătate!



  
 






